signbit(3)

NUME
signbit - testează semnul unui număr real în virgulă mobilă

BIBLIOTECA
Biblioteca de matematică (libm, -lm)

REZUMAT
#include <math.h>

int signbit(x);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

signbit():
    _ISOC99_SOURCE || _POSIX_C_SOURCE >= 200112L

DESCRIERE
signbit() este o macro generică care poate funcționa pe toate tipurile reale de virgulă mobilă. Aceasta returnează o valoare diferită de zero dacă valoarea lui x are bitul de semn activat.

Aceasta nu este același lucru cu x < 0.0, deoarece reprezentarea numerelor în virgulă mobilă IEEE 754 permite ca zero să fie cu semn. Comparația -0.0 < 0.0 este falsă, dar signbit(-0.0) va returna o valoare diferită de zero.

NaN-urile și infinitele au un bit de semn.

VALOAREA RETURNATĂ
signbit() returnează o valoare diferită de zero dacă semnul lui x este negativ; în caz contrar, returnează zero.

ERORI
Nu apar erori.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
signbit() | Siguranța firelor | MT-Safe

STANDARDE
C11, POSIX.1-2008.

ISTORIC
POSIX.1-2001, C99.

Această funcție este definită în IEC 559 (și în apendicele cu funcțiile recomandate din IEEE 754/IEEE 854).

CONSULTAȚI ȘI
copysign(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.