malloc_trim(3)

NUME
malloc_trim - eliberează memoria liberă din grămadă (heap)

BIBLIOTECA
Biblioteca C standard (libc, -lc)

REZUMAT
#include <malloc.h>

int malloc_trim(size_t pad);

DESCRIERE
Funcția malloc_trim() încearcă să elibereze memoria liberă din grămadă (prin apelarea sbrk(2) sau madvise(2) cu argumente adecvate).

Argumentul pad specifică cantitatea de spațiu liber care trebuie lăsată netăiată în partea de sus a grămezii. În cazul în care acest argument este 0, se păstrează doar cantitatea minimă de memorie în partea de sus a grămezii (de exemplu, o pagină sau mai puțin). Un argument diferit de zero poate fi utilizat pentru a menține o anumită cantitate de spațiu în partea de sus a grămezii, pentru a permite efectuarea de alocări viitoare fără a fi necesară extinderea grămezii cu sbrk(2).

VALOAREA RETURNATĂ
Funcția malloc_trim() returnează 1 dacă memoria a fost efectiv eliberată înapoi în sistem sau 0 dacă nu a fost posibil să se elibereze nicio memorie.

ERORI
Nu sunt definite erori.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
malloc_trim() | Siguranța firelor | MT-Safe

STANDARDE
GNU.

VERSIUNI
glibc 2.0.

NOTE
Numai grămada principală (utilizând sbrk(2)) respectă argumentul pad; grămezile firelor de execuție nu respectă acest lucru.

Începând cu glibc 2.8, această funcție eliberează memoria în toate ariile și în toate bucățile cu pagini întregi libere.

Înainte de glibc 2.8, această funcție elibera numai memoria din partea de sus a grămezii în aria principală.

CONSULTAȚI ȘI
sbrk(2), malloc(3), mallopt(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.