lrint(3)

NUME
lrint, lrintf, lrintl, llrint, llrintf, llrintl - rotunjesc la cel mai apropiat număr întreg

BIBLIOTECA
Biblioteca de matematică (libm, -lm)

REZUMAT
#include <math.h>

long lrint(double x);
long lrintf(float x);
long lrintl(long double x);

long long llrint(double x);
long long llrintf(float x);
long long llrintl(long double x);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

Toate funcțiile prezentate mai sus:
    _ISOC99_SOURCE || _POSIX_C_SOURCE >= 200112L

DESCRIERE
Aceste funcții își rotunjesc argumentul la cea mai apropiată valoare întreagă, utilizând direcția de rotunjire curentă (a se vedea fesetround(3)).

Rețineți că, spre deosebire de familia de funcții rint(3), tipul de returnare al acestor funcții diferă de cel al argumentelor lor.

VALOAREA RETURNATĂ
Aceste funcții returnează valoarea întreagă rotunjită.

Dacă x este un NaN („Not a Number”, nu este un număr) sau un infinit, sau dacă valoarea rotunjită este prea mare pentru a fi stocată într-un long (long long în cazul funcțiilor ll*), apare o eroare de domeniu, iar valoarea de returnare este nespecificată.

ERORI
Consultați math_error(7) pentru informații despre cum să determinați dacă a apărut o eroare la apelarea acestor funcții.

Pot apărea următoarele erori:

Eroare de domeniu: x este un NaN sau infinit, sau valoarea rotunjită este prea mare
    Se declanșează o excepție de virgulă mobilă nevalidă (FE_INVALID).

Aceste funcții nu configurează errno.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
lrint(), lrintf(), lrintl(), llrint(), llrintf(), llrintl() | Siguranța firelor | MT-Safe

STANDARDE
C11, POSIX.1-2008.

ISTORIC
glibc 2.1. C99, POSIX.1-2001.

CONSULTAȚI ȘI
ceil(3), floor(3), lround(3), nearbyint(3), rint(3), round(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.