create_module(2)

NUME
create_module - creează o intrare de modul încărcabil

REZUMAT
#include <linux/module.h>

[[depreciat]] caddr_t create_module(const char *name, size_t size);

DESCRIERE
Notă: Acest apel de sistem este prezent numai înainte de Linux 2.6.

create_module() încearcă să creeze o intrare de modul încărcabil și să rezerve memoria nucleului care va fi necesară pentru a conține modulul. Acest apel de sistem necesită privilegii.

VALOAREA RETURNATĂ
În caz de reușită, se returnează adresa nucleului la care va fi localizat modulul. În caz de eroare, se returnează -1, iar errno este configurată pentru a indica eroarea.

ERORI

EEXIST
    Un modul cu acest nume există deja.

EFAULT
    name se află în afara spațiului de adrese accesibil programului.

EINVAL
    Dimensiunea solicitată este prea mică chiar și pentru informațiile din antetul modulului.

ENOMEM
    Nucleul nu a putut aloca un bloc contiguu de memorie suficient de mare pentru modul.

ENOSYS
    create_module() nu este acceptat în această versiune a nucleului (de exemplu, Linux 2.6 sau o versiune ulterioară).

EPERM
    Apelantul nu a fost privilegiat (nu a avut capacitatea CAP_SYS_MODULE).

STANDARDE
Linux.

ISTORIC
Eliminat în Linux 2.6.

Acest apel de sistem învechit nu este admis de glibc. În antetele glibc nu este furnizată nicio declarație, dar, printr-o ciudățenie a istoriei, versiunile glibc anterioare glibc 2.23 au exportat un ABI pentru acest apel de sistem. Prin urmare, pentru a utiliza acest apel de sistem, era suficient să declarați manual interfața în codul dumneavoastră; alternativ, ați putea invoca apelul de sistem utilizând syscall(2).

CONSULTAȚI ȘI
delete_module(2), init_module(2), query_module(2)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.