tcgetpgrp(3)

NUME
tcgetpgrp, tcsetpgrp - obține și stabilește grupul de procese de prim-plan al terminalului

BIBLIOTECA
Biblioteca C standard (libc, -lc)

REZUMAT
#include <unistd.h>

pid_t tcgetpgrp(int fd);
int tcsetpgrp(int fd, pid_t pgrp);

DESCRIERE
Funcția tcgetpgrp() returnează ID-ul grupului de procese al grupului de procese din prim-plan de pe terminalul asociat la fd, care trebuie să fie terminalul de control al procesului apelant.

Funcția tcsetpgrp() transformă grupul de procese cu ID-ul de grup de procese pgrp în grupul de procese de prim-plan pe terminalul asociat lui fd, care trebuie să fie terminalul de control al procesului apelant și să fie încă asociat cu sesiunea acestuia. Mai mult, pgrp trebuie să fie un grup de procese (nevid) aparținând aceleiași sesiuni ca și procesul apelant.

În cazul în care tcsetpgrp() este apelat de către un membru al unui grup de procese de fundal în sesiunea sa, iar procesul apelant nu blochează sau ignoră SIGTTOU, un semnal SIGTTOU este trimis tuturor membrilor acestui grup de procese de fundal.

VALOAREA RETURNATĂ
Atunci când fd se referă la terminalul de control al procesului apelant, funcția tcgetpgrp() va returna ID-ul grupului de procese din prim-plan al terminalului respectiv dacă există unul, iar în caz contrar, o valoare mai mare decât 1 care nu este în prezent un ID de grup de procese. În cazul în care fd nu se referă la terminalul de control al procesului apelant, se returnează -1, iar errno este configurată pentru a indica eroarea.

În caz de succes, tcsetpgrp() returnează 0. În caz contrar, returnează -1, iar errno este configurată pentru a indica eroarea.

ERORI

EBADF
    descriptor-fișier nu este un descriptor de fișier valid.

EINVAL
    pgrp are o valoare neacceptată.

ENOTTY
    Procesul apelant nu are un terminal de control, sau are unul, dar nu este descris de fd, sau, pentru tcsetpgrp(), acest terminal de control nu mai este asociat cu sesiunea procesului apelant.

EPERM
    pgrp are o valoare acceptată, dar nu este ID-ul grupului de procese al unui proces din aceeași sesiune ca și procesul apelant.pgrp are o valoare acceptată, dar nu este ID-ul grupului de procese al unui proces din aceeași sesiune ca și procesul apelant.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
tcgetpgrp(), tcsetpgrp() | Siguranța firelor | MT-Safe

VERSIUNI
Aceste funcții sunt implementate prin intermediul ioctl-urilor TIOCGPGRP și TIOCSPGRP.

STANDARDE
POSIX.1-2008.

ISTORIC
POSIX.1-2001.

Ioctl-urile au apărut în 4.2BSD. Funcțiile sunt invenții POSIX.

CONSULTAȚI ȘI
setpgid(2), setsid(2), credentials(7)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.