ilogb(3)

NUME
ilogb, ilogbf, ilogbl - obține exponentul întreg al unei valori în virgulă mobilă

BIBLIOTECA
Biblioteca de matematică (libm, -lm)

REZUMAT
#include <math.h>

int ilogb(double x);
int ilogbf(float x);
int ilogbl(long double x);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

ilogb():
    _ISOC99_SOURCE || _POSIX_C_SOURCE >= 200112L
        || _XOPEN_SOURCE >= 500
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

ilogbf(), ilogbl():
    _ISOC99_SOURCE || _POSIX_C_SOURCE >= 200112L
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

DESCRIERE
Aceste funcții returnează partea de exponent a argumentului lor sub forma unui număr întreg cu semn. Atunci când nu apare nicio eroare, aceste funcții sunt echivalente cu funcțiile logb(3) corespunzătoare, exprimate în int.

VALOAREA RETURNATĂ
În caz de succes, aceste funcții returnează exponentul lui x, sub forma unui număr întreg cu semn.

Dacă x este zero, atunci apare o eroare de domeniu, iar funcțiile returnează FP_ILOGB0.

Dacă x este un NaN, atunci apare o eroare de domeniu, iar funcțiile returnează FP_ILOGBNAN.

Dacă x este infinit negativ sau infinit pozitiv, atunci apare o eroare de domeniu, iar funcțiile returnează INT_MAX.

ERORI
Consultați math_error(7) pentru informații despre cum să determinați dacă a apărut o eroare la apelarea acestor funcții.

Pot apărea următoarele erori:

Eroare de domeniu: x este 0 sau un NaN
    Se generează o excepție de virgulă mobilă nevalidă (FE_INVALID), iar errno este configurată la EDOM (a se vedea însă secțiunea ERORI).

Eroare de domeniu: x este infinitul
    Se generează o excepție de virgulă mobilă nevalidă (FE_INVALID), iar errno este configurată la EDOM (a se vedea însă secțiunea ERORI).

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
ilogb(), ilogbf(), ilogbl() | Siguranța firelor | MT-Safe

STANDARDE
C11, POSIX.1-2008.

ISTORIC
C99, POSIX.1-2001.

ERORI
Înainte de glibc 2.16, existau următoarele erori în implementarea glibc a acestor funcții:

•   Cazul de eroare de domeniu în care x este 0 sau NaN nu a provocat configurarea lui errno sau (pe anumite arhitecturi) nu a generat o excepție în virgulă mobilă.

•   Cazul de eroare de domeniu în care x este un infinit nu a determinat configurarea lui errno și nici nu a generat o excepție în virgulă mobilă.

CONSULTAȚI ȘI
log(3), logb(3), significand(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.