fgetpwent(3)

NUME
fgetpwent - obține intrarea în fișierul de parole

BIBLIOTECA
Biblioteca C standard (libc, -lc)

REZUMAT
#include <stdio.h>
#include <sys/types.h>
#include <pwd.h>

struct passwd *fgetpwent(FILE *stream);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

fgetpwent():
    Începând cu glibc 2.19:
        _DEFAULT_SOURCE
    glibc 2.19 și versiunile anterioare:
        _SVID_SOURCE

DESCRIERE
Funcția fgetpwent() returnează un indicator la o structură care conține câmpurile despărțite ale unei linii din fișierul stream. Prima dată când este apelată, returnează prima intrare; ulterior, returnează intrări succesive. Fișierul la care face referire stream trebuie să aibă același format ca și /etc/passwd (a se vedea passwd(5)).

Structura passwd este definită în <pwd.h> după cum urmează:

    struct passwd {
        char   *pw_name;       /* numele utilizatorului */
        char   *pw_passwd;     /* parola utilizatorului */
        uid_t   pw_uid;        /* identificatorul utilizatorului */
        gid_t   pw_gid;        /* identificatorul grupului */
        char   *pw_gecos;      /* informații despre utilizator */
        char   *pw_dir;        /* directorul personal „acasă” */
        char   *pw_shell;      /* programul shell */
    };

VALOAREA RETURNATĂ
Funcția fgetpwent() returnează un indicator la o structură passwd sau NULL dacă nu mai există intrări sau dacă apare o eroare. În cazul unei erori, errno este configurată pentru a indica eroarea.

ERORI

ENOMEM
    Memorie insuficientă pentru alocarea structurii passwd.

FIȘIERE

/etc/passwd
    fișier de bază de date de parole

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
fgetpwent() | Siguranța firelor | MT-Unsafe race:fgetpwent

STANDARDE
Niciunul.

ISTORIC
SVr4.

CONSULTAȚI ȘI
endpwent(3), fgetpwent_r(3), fopen(3), getpw(3), getpwent(3), getpwnam(3), getpwuid(3), putpwent(3), setpwent(3), passwd(5)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.