fputwc(3)

NUME
fputwc, putwc - scrie un caracter lat într-un flux FILE

BIBLIOTECA
Biblioteca C standard (libc, -lc)

REZUMAT
#include <stdio.h>
#include <wchar.h>

wint_t fputwc(wchar_t wc, FILE *flux);
wint_t putwc(wchar_t wc, FILE *flux);

DESCRIERE
Funcția fputwc() este echivalentul în caractere late al funcției fputc(3). Aceasta scrie caracterul lat wc în flux. Dacă ferror(flux) devine adevărat, funcția returnează WEOF. Dacă apare o eroare de conversie a caracterelor late, stabilește errno la EILSEQ și returnează WEOF. În caz contrar, se returnează wc.

Funcția sau macro putwc() funcționează în mod identic cu fputwc(). Aceasta poate fi implementată ca macro și poate evalua argumentul său de mai multe ori. Nu există niciun motiv pentru a o utiliza vreodată.

Pentru varianta corespondentă fără blocare, a se vedea unlocked_stdio(3).

VALOAREA RETURNATĂ
În caz de succes, funcția fputwc() returnează wc. În caz contrar, se returnează WEOF, iar errno este configurată pentru a indica eroarea.

ERORI
În afară de cele obișnuite, mai există

EILSEQ
    Conversia lui wc în codificarea fluxului eșuează.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
fputwc(), putwc() | Siguranța firelor | MT-Safe

STANDARDE
C11, POSIX.1-2008.

ISTORIC
C99, POSIX.1-2001.

NOTE
Comportamentul lui fputwc() depinde de categoria LC_CTYPE din configurația regională curentă.

În absența unor informații suplimentare transmise la apelul fopen(3), este rezonabil să ne așteptăm ca fputwc() să scrie efectiv secvența de mai mulți octeți corespunzătoare caracterului lat wc.

CONSULTAȚI ȘI
fgetwc(3), fputws(3), unlocked_stdio(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.