a64l(3)

NUME
a64l, l64a - convertește între long și base-64

BIBLIOTECA
Biblioteca C standard (libc, -lc)

REZUMAT
#include <stdlib.h>

long a64l(const char *str64);
char *l64a(long value);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

a64l(), l64a():
    _XOPEN_SOURCE >= 500
        || /* glibc >= 2.19: */ _DEFAULT_SOURCE
        || /* glibc <= 2.19: */ _SVID_SOURCE

DESCRIERE
Aceste funcții asigură o conversie între numere întregi lungi pe 32 de biți și șiruri ASCII de tip little-endian bază-64 (cu lungimea de la zero la șase). În cazul în care șirul utilizat ca argument pentru a64l() are o lungime mai mare de șase, se utilizează numai primii șase octeți. În cazul în care tipul long are mai mult de 32 de biți, l64a() utilizează numai cei 32 de biți de ordin inferior din valoare, iar a64l() extinde cu semnul rezultatul său pe 32 de biți.

Cele 64 de cifre în sistemul base-64 sunt:

    '.'	reprezintă un 0
    '/'	reprezintă un 1
    0-9	reprezintă  2-11
    A-Z	reprezintă 12-37
    a-z	reprezintă 38-63

Deci 123 = 59*64^0 + 1*64^1 = "v/".

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
l64a() | Siguranța firelor | MT-Unsafe race:l64a
a64l() | Siguranța firelor | MT-Safe

STANDARDE
POSIX.1-2008.

ISTORIC
POSIX.1-2001.

NOTE
Valoarea returnată de l64a() poate fi un indicator către o memorie tampon statică, care poate fi suprascrisă de apeluri ulterioare.

Comportamentul lui l64a() este nedefinit atunci când value este negativă. În cazul în care value este zero, se returnează un șir gol.

Aceste funcții sunt defectuoase înainte de glibc 2.2.5 (pun prima cifră cea mai semnificativă).

Aceasta nu este codificarea utilizată de uuencode(1).

CONSULTAȚI ȘI
uuencode(1), strtoul(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.