strcasecmp(3)

NUME
strcasecmp, strncasecmp - compară două șiruri ignorând diferențele dintre majuscule și minuscule

BIBLIOTECA
Biblioteca C standard (libc, -lc)

REZUMAT
#include <strings.h>

int strcasecmp(const char *s1, const char *s2);
int strncasecmp(const char s1[.n], const char s2[.n], size_t n);

DESCRIERE
Funcția strcasecmp() efectuează o comparație octet cu octet a șirurilor s1 și s2, ignorând diferențele dintre majuscule și minuscule ale caracterelor. Aceasta returnează un număr întreg mai mic, egal sau mai mare decât zero dacă se constată că s1 este mai mic, se potrivește sau este mai mare decât s2.

Funcția strncasecmp() este similară, cu excepția faptului că nu compară mai mult de n octeți din s1 și s2.

VALOAREA RETURNATĂ
Funcțiile strcasecmp() și strncasecmp() returnează un număr întreg mai mic, egal sau mai mare decât zero dacă, după ignorarea diferențelor dintre majuscule și minuscule, se constată că s1 este mai mic, se potrivește sau este mai mare decât s2, respectiv.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
strcasecmp(), strncasecmp() | Siguranța firelor | MT-Safe locale

STANDARDE
POSIX.1-2008.

ISTORIC
4.4BSD, POSIX.1-2001.

Funcțiile strcasecmp() și strncasecmp() au apărut pentru prima dată în 4.4BSD, unde au fost declarate în <string.h>. Astfel, din motive de compatibilitate istorică, fișierul antet glibc <string.h> declară, de asemenea, aceste funcții, dacă este definită macrocomanda de testare a funcțiilor _DEFAULT_SOURCE (sau, în glibc 2.19 și versiunile anterioare, _BSD_SOURCE).

Standardul POSIX.1-2008 spune despre aceste funcții:

    În cazul în care categoria LC_CTYPE a configurației regionale utilizate este din configurația regională POSIX, aceste funcții se comportă ca și cum șirurile de caractere ar fi fost convertite în minuscule și apoi ar fi fost efectuată o comparație de octeți. În caz contrar, rezultatele sunt nespecificate.

CONSULTAȚI ȘI
memcmp(3), strcmp(3), strcoll(3), string(3), strncmp(3), wcscasecmp(3), wcsncasecmp(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.